**Kehtestatud**

 Kiviõli I Keskkooli

direktori 22.06.2017.a

 käskkirjaga nr 1-2/70

**KIVIÕLI I KESKKOOLI GÜMNAASIUMI ÕPPEKAVA koos hindamisega**

Kiviõli I Keskkooli õppekava on kooli õppe- ja kasvatustegevuse alusdokument.

Õppekava koostamise aluseks on võetud:

1. ***Gümnaasiumi riiklik õppekava*** *Vastu võetud 06.01.2011 nr 2* [*RT I, 14.01.2011, 2*](https://www.riigiteataja.ee/akt/114012011002) *jõustumine 17.01.2011*
2. **PGS** Vastu võetud 09.06.2010 [RT I 2010, 41, 240](https://www.riigiteataja.ee/akt/13332410) jõustumine 01.09.2010
3. **Kooli arengukava aastani 2025** Kinnitatud Kiviõli Linnavalitsuse 15.02.2017 määrusega nr 3

# 1.Õppe- ja kasvatustöö eesmärgid, kooli väärtused ja eripära

Kooli õppe- ja kasvatustöö eesmärgiks ja kooli põhiväärtuseks on ilus inimene – empaatiavõimeline, loov, julge, avatud, sihikindel ja kohanemisvõimeline ning oskab ennast juhtida omades hoiakut *tahan – suudan - teen.* Kooli eripäraks on haridusprogrammi „Ettevõtlik kool“ ja lõimitud õppe põhimõtete rakendamine igapäevases koolitöös.

## 1.1. Kooli visioon ja missioon

**Visioon**

Meie õppija on tegija, ta on ILUS INIMENE.

**Missioon**

Oleme usaldusväärseks partneriks kogukonnale ja pakume harmoonilist ettevõtlikku arengu- ja õpikeskkonda kõigile Kiviõli I Keskkoolis õppida soovivatele õpilastele ja õpetajatele.

**ILUS INIMENE**

**I**-iseseisev

**L**- loov

**U**- usaldusväärne

**S**- sõnapidaja

**I**- innustav

**N**- naerusuine

**I**- infovaldaja

**M**- mõtlev

**E**- ettevõtlik

**N**- nutikas

**E**- eluline

## 1.2. Õppe- ja kasvatuseesmärgid

1. Kiviõli I Keskkool loob tingimused ettevõtlike ja loovate noorte inimeste arenguks ja eneseteostuseks ning kujundab koostöös väärtushoiakud ja –hinnangud.
2. Õppimisel kasutatakse tänapäevaseid õpi- ja tehnoloogiavõimalusi.
3. Õppe- ja kasvatustöö eesmärgiks ja kooli põhiväärtuseks on õnnelik ilus inimene.
4. Eesmärgid saavutatakse kogukonna, koolipere, õpilase ja perekonna koostöös.

## 1.3. Kooli eripära

1. Valitsevaks mõtteviisiks on „tahan-suudan-teen “ suhtumise kujundamine.
2. Lisaks ainepõhistele kursustele pakutakse õpilastele lõimitud ainekursuseid.
3. Gümnaasiumiõpilastel on võimalus läbida koolikursuseid Kiviõli Kunstide Koolis.
4. Kehalises kasvatuses on koostöös Kiviõli Seiklusturismikeskusega võimalik õppida mäesuusatamist.
5. 10. klassi vastu võetutele on õppeaasta esimene nädal kooli sisseelamisnädal **ÕLE[[1]](#footnote-1)** kursuse baasil.

# 2. Õppekorraldus

1. Kiviõli I Keskkoolis ei ole õppesuundi. Kursused on jaotatud **kohustuslikeks[[2]](#footnote-2), kooli**- [[3]](#footnote-3)ja **valikkursusteks[[4]](#footnote-4).**
2. Õppe läbiviimise peamine viis ning õppe arvestuse alus on kursus. Kursuse maht on üldjuhul 35 tundi juhendatud õppetööd.
3. Gümnaasiumis võib korraldada õpet ka väljaspool kooli ruume (looduses, muuseumides, keskkonnahariduskeskustes, ettevõtetes, asutustes, virtuaalses õppekeskkonnas), samuti võivad kursused põhineda üksnes e-õppel.
4. Valikkursuste puhul rakendatakse võimalusel perioodõpet.

## 2.1. Kohustuslikud kursused

1. Kohustuslikud kursused on gümnaasiumi riiklikus õppekavas § 9 ([Õppeainete kohustuslikud kursused](https://www.riigiteataja.ee/akt/114012011002?leiaKehtiv#jg4)) loetletud kursused.

## 2.2. Koolikursused

1. Koolikursused on kohustuslikud kõikidele õpilastele.
2. Õppides loon ennast (ÕLE) - 1 kursus.
3. Majandus ja ettevõtlusõpe - 2 kursust.
4. Riigikaitse - 2 kursust, (noormeestele kohustuslik).
5. Uurimistöö alused - 1 kursus.
6. Maailmakirjandus antiikajast – 18. sajandini - 1 kursus (eestikeelset õpet 60% ulatuses läbivatele õpilastele).

## 2.3.Valikkursused

1. Valikkursused on kooli poolt pakutavad kursused, mida õpilane valib vastavalt oma huvile.
2. Valikkursuste õpe korraldatakse vähemalt 10 - 12 soovija olemasolul. Erandkorras IÕK alusel ka väiksema grupi puhul.
3. Valikkursuste sisu ja korraldus on lahti kirjutatud ainepassides.

## 2.4.Valikkursuste valimise põhimõtted

1. Valikkursuste õppimise soovist teavitavad 10. klassi õpilased õppealajuhatajat jooksva õppeaasta sisseelamisnädala (ÕLE-kursuse) lõpuks, märgistades valikkursuste loetelus oma 1. ja 2. eelistuse.
2. Õpilasel on kohustus valitud valikkursused läbida täies mahus.
3. Kiviõli I Keskkoolis arvestatakse koolis läbitud valikkursuste hulka ka kursuseid, mis on õpilasel läbitud mõnes teises haridusasutuses (sh huvikoolis, teises gümnaasiumis, kõrg- või kutsekoolis). Õpilane esitab õppe ülekandmise sooviavalduse koos selle läbimist tõendava dokumendiga õppealajuhatajale hiljemalt iga õppeaasta lõpuks.
4. Otsuse sooviavalduste arvestamise või arvestamata jätmise kohta teeb gümnaasiumi õppetooli esindajatekogu koos õppealajuhatajaga 2 nädala jooksul alates avalduse esitamisest.
5. Otsusest kursus(t)e arvestamise kohta teavitatakse õpilast e-päeviku kaudu.
6. Valikkursuseid on võimalik valida nii üksikainetena kui ka valdkonnapõhiste ainepakettidena.

## 2.5. Tunnijaotustabel

### 2.5.1.Gümnaasiumi kohustuslikud kursused eesti põhikooli lõpetanud õpilastel (lai matemaatika )

|  |  |  |  |  |
| --- | --- | --- | --- | --- |
| **Kursuse nimetus** | 10. klass | 11. klass | 12. klass | Kokku kursuseid |
| ***RÕK kohustuslikud kursused*** | **26** | **23** | **20** | **69** |
| EESTI KEEL | 2 | 2 | 2 | 6 |
| KIRJANDUS | 2 | 2 | 1 | 5 |
| B1 VENE/SAKSA KEEL | 2 | 2 | 1 | 5 |
| B2 INGLISE KEEL | 2 | 2 | 1 | 5 |
| LAI MATEMAATIKA | 5 | 4 | 5 | 14 |
| BIOLOOGIA |   | 2 | 2 | 4 |
| LOODUSGEOGRAAFIA | 2 |   |   | 2 |
| KEEMIA | 2 | 1 |   | 3 |
| FÜÜSIKA | 2 | 2 | 1 | 5 |
| AJALUGU | 2 | 2 | 2 | 6 |
| ÜHISKONNAÕPETUS |   |   | 2 | 2 |
| INIMESEÕPETUS | 1 |   |   | 1 |
| INIMGEOGRAAFIA | 1 |   |   | 1 |
| KUNST |   | 1 | 1 | 2 |
| MUUSIKA | 1 | 1 | 1 | 3 |
| KEHALINE KASVATUS | 2 | 2 | 1 | 5 |
| ***koolikursused arvestuslikud*** | **3** | **3** | **0** | **6** |
| RIIGIKAITSE noormeestele kohustuslik, tüdrukutele valikkursus |  | 2 |  |  |
| UURIMISTÖÖ ALUSED  | 1 |  |  |  |
| ÕPPIDES LOON ENNAST | 1 |  |  |  |
| MAJANDUS- JA ETTEVÕTLUSÕPE | 1 | 1 |  |  |
| **Valikkursuste arv** |  |  |  | **21** |

### 2.5.2. Gümnaasiumi kohustuslikud kursused eesti põhikooli lõpetanud õpilastel (kitsas matemaatika)

|  |  |  |  |  |
| --- | --- | --- | --- | --- |
| **Kursuse nimetus** | 10. klass | 11. klass | 12. klass | Kokku kursuseid |
| ***RÕK kohustuslikud kursused*** | **23** | **22** | **18** | **63** |
| EESTI KEEL | 2 | 2 | 2 | 6 |
| KIRJANDUS | 2 | 2 | 1 | 5 |
| B1 VENE/SAKSA KEEL | 2 | 2 | 1 | 5 |
| B2 INGLISE KEEL | 2 | 2 | 1 | 5 |
| KITSAS MATEMAATIKA  | 2 | 3 | 3 | 8 |
| BIOLOOGIA |   | 2 | 2 | 4 |
| LOODUSGEOGRAAFIA | 2 |   |   | 2 |
| KEEMIA | 2 | 1 |   | 3 |
| FÜÜSIKA | 2 | 2 | 1 | 5 |
| AJALUGU | 2 | 2 | 2 | 6 |
| ÜHISKONNAÕPETUS |   |   | 2 | 2 |
| INIMESEÕPETUS | 1 |   |   | 1 |
| INIMGEOGRAAFIA | 1 |   |   | 1 |
| KUNST |   | 1 | 1 | 2 |
| MUUSIKA | 1 | 1 | 1 | 3 |
| KEHALINE KASVATUS | 2 | 2 | 1 | 5 |
| ***koolikursused arvestuslikud*** | **3** | **3** | **0** | **6** |
| RIIGIKAITSE - noormeestele kohustuslik, tüdrukutele valikkursus |  | 2 |  |  |
| UURIMISTÖÖ ALUSED  | 1 |  |  |  |
| ÕPPIDES LOON ENNAST | 1 |  |  |  |
| MAJANDUS- JA ETTEVÕTLUSÕPE | 1 | 1 |  |  |
| **Valikkursuste arv** |  |  |  | **27** |

### 2.5.3. Gümnaasiumi kohustuslikud kursused vene põhikooli lõpetanud õpilastel (lai matemaatika)

|  |  |  |  |  |
| --- | --- | --- | --- | --- |
| **Kursuse nimetus** | 10. klass | 11. klass | 12. klass | Kokku kursuseid |
| ***RÕK kohustuslikud kursused***  | **27** | **24** | **22** | **73** |
| VENE KEEL | 1 | 3 | 2 | 6 |
| KIRJANDUS (s.h. eesti kirjandus 1 kursus eesti keeles 12. klassis ) | 1 | 2 | 2 | 5 |
| EESTI KEEL TEISE KEELENA | 5 | 2 | 2 | 9 |
| B2 INGLISE KEEL | 2 | 2 | 1 | 5 |
| LAI MATEMAATIKA vene keeles | 5 | 4 | 5 | 14 |
| BIOLOOGIA |   | 2 | 2 | 4 |
| LOODUSGEOGRAAFIA | 2 |   |   | 2 |
| KEEMIA vene keeles | 2 | 1 |   | 3 |
| FÜÜSIKA vene keeles | 2 | 2 | 1 | 5 |
| AJALUGU | 2 | 2 | 2 | 6 |
| ÜHISKONNAÕPETUS |   |   | 2 | 2 |
| INIMESEÕPETUS | 1 |   |   | 1 |
| INIMGEOGRAAFIA | 1 |   |   | 1 |
| KUNST |   | 1 | 1 | 2 |
| MUUSIKA | 1 | 1 | 1 | 3 |
| KEHALINE KASVATUS | 2 | 2 | 1 | 5 |
| ***koolikursused arvestuslikud*** | **3** | **4** | **0** | **7** |
| RIIGIKAITSE - noormeestele kohustuslik, tüdrukutele valikkursus |  | 2 |  |  |
| UURIMISTÖÖ ALUSED  | 1 |  |  |  |
| ÕPPIDES LOON ENNAST | 1 |  |  |  |
| MAJANDUS- JA ETTEVÕTLUSÕPE | 1 | 1 |  |  |
| MAAILMAKIRJANDUS ANTIIKAJAST 18. SAJANDINI |  | 1 |  |  |
| **Valikkursuste arv** |  |  |  | **16** |

### 2.5.4. Gümnaasiumi kohustuslikud kursused vene põhikooli lõpetanud õpilastel (kitsas matemaatika)

|  |  |  |  |  |
| --- | --- | --- | --- | --- |
| **Kursuse nimetus** | 10. klass | 11. klass | 12. klass | Kokku kursuseid |
| ***RÕK kohustuslikud kursused***  | **24** | **23** | **20** | **67** |
| VENE KEEL | 1 | 3 | 2 | 6 |
| KIRJANDUS (s.h. eesti kirjandus 1 kursus eesti keeles 12. klassis ) | 1 | 2 | 2 | 5 |
| EESTI KEEL TEISE KEELENA | 5 | 2 | 2 | 9 |
| B2 INGLISE KEEL | 2 | 2 | 1 | 5 |
| KITSAS MATEMAATIKA vene keeles | 2 | 3 | 3 | 8 |
| BIOLOOGIA |   | 2 | 2 | 4 |
| LOODUSGEOGRAAFIA | 2 |   |   | 2 |
| KEEMIA vene keeles | 2 | 1 |   | 3 |
| FÜÜSIKA vene keeles | 2 | 2 | 1 | 5 |
| AJALUGU | 2 | 2 | 2 | 6 |
| ÜHISKONNAÕPETUS |   |   | 2 | 2 |
| INIMESEÕPETUS | 1 |   |   | 1 |
| INIMGEOGRAAFIA | 1 |   |   | 1 |
| KUNST |   | 1 | 1 | 2 |
| MUUSIKA | 1 | 1 | 1 | 3 |
| KEHALINE KASVATUS | 2 | 2 | 1 | 5 |
| ***koolikursused arvestuslikud*** | **3** | **4** | **0** | **7** |
| RIIGIKAITSE - noormeestele kohustuslik, tüdrukutele valikkursus |  | 2 |  |  |
| UURIMISTÖÖ ALUSED  | 1 |  |  |  |
| ÕPPIDES LOON ENNAST | 1 |  |  |  |
| MAJANDUS- JA ETTEVÕTLUSÕPE | 1 | 1 |  |  |
| MAAILMAKIRJANDUS ANTIIKAJAST 18. SAJANDINI |  | 1 |  |  |
| **Valikkursuste arv** |  |  |  | **22** |

### 2.5.5. Valikkursused

|  |  |  |  |  |
| --- | --- | --- | --- | --- |
| KURSUSE NIMETUS | 10. KLASS | 11. KLASS | 12. KLASS | ÕPPEKEEL |
| Tänapäeva vene kirjandus |   | 1 |   | vene |
| Vene keel Eestis |   |   | 1 | vene |
| Kirjandus ja film **e- kursus**  | 1 |   |   | eesti |
| Müüt ja kirjandus |   |   | 1 | eesti |
| Draama ja teater **e- kursus**  |   | 1 |   | eesti |
| Kirjandus ja ühiskond |   |   | 1 | eesti |
| Kõne ja väitlus |   |   | 1 | eesti |
| Maailmakirjandus antiikajast 18. sajandini | 1 |   |   | eesti |
| Geoinformaatika **e- kursus** | 1 |   |   | eesti |
| Rakendusbioloogia |   |   | 1 | eesti |
| Elu keemia | 1 |   |   | eesti |
| Elementide keemia |   | 1 |   | eesti |
| Loodusteadused, tehnoloogia ja ühiskond |   |   | 1 | eesti |
| Keemiliste protsesside seaduspärasused |   | 1 |   | eesti |
| Füüsika ja tehnika |   | 1 |   | eesti |
| Teistsugune füüsika | 1 |   |   | eesti |
| Majandusmatemaatika |   |   | 1 | eesti |
| Üldajalugu- maailma ajalugu: tsivilisatsioonid väljaspool Euroopat | 1 |   |   | eesti |
| Üldajalugu- Euroopa maade ja Ameerika Ühendriikide ajalugu |   | 1 |   | eesti |
| XX sajandi kultuurilugu |   |   | 1 | eesti |
| Globaliseeruv maailm **e- kursus** | 1 |   |   | eesti |
| Sissejuhatus filosoofilisse mõtlemisse |   |   | 1 | eesti |
| Eesti etnograafia | 1 |   |   | eesti |
| Venemaa ajaloo pöördepunktid |   | 1 |   | eesti |
| Sõjad ja konfliktid XX sajandil |   |   | 1 | eesti |
| Inimene ja õigus |   |   | 1 | eesti |
| Joonestamine | 1 | 1 | 1 | eesti |
| Autoõpetus |   | 3 |   | eesti |
| Eesti kultuurilugu | 1 | 1 | 1 | eesti |
| Eesti kirjandus venekeelse põhikooli lõpetanud õpilastele |   | 1 | 1 | eesti |
| Sotsiaalmeedia |   | 1 | 1 | eesti |
| Meedia | 1 | 1 |   | eesti |
| Metallehistöö | 1 |   |   | eesti |
| Kodundus | 1 | 1 |   | eesti |
| Sportmängud |   |   | 1 | eesti |
| Üldkehaline ettevalmistus |   |   | 1 | eesti |
| loodusfotograafia  |   |   | 1 | eesti |
| seltskonnatants |   |   | 1 | eesti |
| Kaasaegne inglise keel |   |  1 | 2 | inglise  |
| Kaasaegne vene keel (eestikeelse põhikooli lõpetanud õpilastele) | 1 | 1 | 2 | vene |
| Kaasaegne eesti keel (venekeelse põhikooli lõpetanud õpilastele) | 1 | 1 | 1 | eesti |
| Kaasaegne saksa keel (eestikeelse põhikooli lõpetanud õpilastele) | 1 | 1 | 2 | saksa |
| Soome keel | 2 | 2 | 2 | soome |
| Karjääriplaneerimine  | 1 |  |  | eesti |
| Uurimistöö (s.h. 1 juhendatud kursus) |  | 1+1 |  |  |
| Praktiline töö |  | 1 |  |  |

## 2.6. Kitsa ja laia matemaatika valiku põhimõtted

1. Õpilasel on võimalus valida kitsa ja laia matemaatika vahel. Õpilane märgib oma valiku 10. klassi astudes sisseastumisavaldusele.
2. Õpilasel on võimalik matemaatika kitsas kursus vahetada laia matemaatika kursuse vastu. Vastav kirjalik avaldus esitatakse õppealajuhatajale hiljemalt 11. klassi alguseks. Laia matemaatika kurust õppivatel õpilastel, kes soovivad üle minna kitsale kursusele, tuleb täiendavalt juurde õppida valikaineid arvestusega, et koos kitsa matemaatika 8 kursusega oleks gümnaasiumi jooksul läbitud 96 kursust.

## 2.7. Erinevate õppekeelte kasutamine

1. Eesti keelt teise keelena õppivatele õpilastele tagab kool eestikeelse õppe vähemalt 60% (57 kursuse) ulatuses. Vene keeles pakutakse võimalusel järgmisi kohustuslikke kursusi: matemaatika, füüsika, keemia, vene keel emakeelena, kirjandus.

## B2 - keeleoskustaseme keelena õpetatakse inglise ja saksa keelt; B1- keeleoskustaseme keeltena õpetatakse vene ja saksa keelt; A - keeleoskustaseme keelena õpetatakse soome keelt, võimalusel ja õpilaste huvi korral ka muid keeli.

## 2.8. Õpilase õppekoormuse kujundamise põhimõtted

1. Õpilase kohustuslik õppekoormus gümnaasiumi jooksul on 96 kursust.
2. Õpilase õppekoormusesse kuuluvad kõik „Gümnaasiumi riiklikus õppekavas“ §-s 9 loetletud kohustuslikud kursused, koolikursused ja valikkursused.
3. Valikkursuste arv sõltub sellest, kas õpilane on valinud laia või kitsa matemaatika.

## 2.9. Hariduslike erivajadustega õpilaste õppe korraldus

1. Gümnaasiumiastmes korraldatakse HEV õpilaste õpet individuaalse õppekava võimalusi kasutades.
2. Individuaalse õppekava määramisel ja koostamisel lähtutakse „Põhikooli- ja gümnaasiumiseaduses“ § 13 ja § 18 sätestatust.
3. Vajadusel tagatakse õpilasele täiendav juhendamine või nõustamine.

## 2.10. Õppeainete vahelise lõimingu põhimõtted.

* 1. Õppetegevus ja selle tulemused kujundatakse tervikuks lõimingu ja LAK-õppe metoodika kaudu.
	2. Lõimitud õpet ühendavaks teguriks on üldpädevustest ning ainetest ja ainevaldkondadest lähtuvad ühised õpiväljundid.
	3. Lõiming ja LAK-õpe toetab õpilaste üld- ja valdkonnapädevuste kujunemist.
	4. Lõimitud õpet kavandavad õpetajad ühise planeerimise käigus.

(5) Õppetoolide eestvedamisel planeeritakse ja viiakse vähemalt üks kord õppeaastas läbi ühiseid lõiminguprojekte.

# 3. Üldpädevuste kujundamiseks ja õppekeskkonna mitmekesistamiseks kavandatud tegevused.

* 1. Kiviõli I Keskkoolis kujundatakse GRÕK-is kirjeldatud üldpädevusi ja käsitletakse GRÕK-is kirjeldatud läbivaid teemasid.
	2. Üldpädevuste kujundamine on kogu õppeprotsessi lahutamatu osa.
	3. Kool toetab õppetegevuse läbiviimist nii kooliruumides kui ka väljaspool seda, tehes õpilastele kättesaadavaks raamatukogu, võimla, jõusaali ning arvutiklassi kasutamise.

# 4.Hindamise ja gümnaasiumi lõpetamise korraldus.

Hindamise korralduse järgimine tugineb ühistele kokkulepetele ja ühisele arusaamale.

## 4.1. Hindamise eesmärgid on

## anda tagasisidet õpilase õpiedukusest ja toetada õpilase arengut;

## suunata õpilase enesehinnangu kujunemist, toetada edasise haridustee valikut;

## innustada ja suunata õpilast sihikindlalt õppima;

## suunata õpetaja tegevust õpilase õppimise ja individuaalse arengu toetamisel.

## 4.2. Hindamise korraldus

1. Nii õppeprotsessi vältel kui ka selle järel saab õpilane kirjalikku ja suulist tagasisidet õppeainet puudutavate teadmiste ja oskuste kohta.
2. Kursuse alguses teeb vastava õppeaine õpetaja õpilastele teatavaks õppeaine peamised teemad ja hindamise korralduse; nõutavad teadmised ja oskused, nende hindamise aja ja vormi.
3. Õpilase teadmisi ja oskusi hindab vastava õppeaine õpetaja õpilase suuliste vastuste (esituste), kirjalike ja praktiliste tööde ning praktiliste tegevuste alusel, arvestades õpilase teadmiste ja oskuste vastavust õppekavas esitatud nõuetele.
4. Kursuse õpitulemuste omandamist kontrollivate kirjalike tööde ja arvestuste aeg kavandatakse kooskõlastatult teiste õppeainete õpetajatega e-päeviku kontrolltööde plaanis.
5. Kontrolltöö toimumise ajast teatatakse õpilastele vähemalt viis õppepäeva enne kontrolltöö toimumist.
6. Järgmist kontrolltööd ei korraldata enne, kui eelmise töö hinne on õpilastele teatatud ja e-päevikusse kantud.
7. Valikkursuste hindamisel kasutab kool arvestuslikku hindamist, kus „arvestatud“ (ARV) tähendab, et õpilane on saavutanud õpitulemuste ettenähtud mahust vähemalt 50% ning „mittearvestatud“ (MA) tähendab, et õpilase õpitulemus jääb alla 50%.
8. Õpilase käitumist hinnatakse kogu gümnaasiumi õpingute vältel kujundavalt. Õpilane saab tagasisidet oma käitumisele ja hoiakutele õppeperioodi jooksul.
9. Kui õpilasele on koostatud individuaalne õppekava, arvestatakse hindamisel individuaalses õppekavas sätestatud erisusi.
10. 10. - 12. klassi õpilasi ja lapsevanemaid teavitatakse hinnetest e-päeviku või hinnetelehe kaudu.
11. Kohustuslikke kursuste õpitulemuste hindamisel kasutatakse kuuepalliskaalat:

A 90 – 100% „suurepärane“

B 80 – 89% „väga hea“

C 70 – 79% „hea“

D 60 – 69% „rahuldav“

E 50 – 59% „piisav“

F alla 50% „nõrk“

*A 90* – *100 „Suurepärane“*

Õpilase teadmised ja oskused ületavad ainekavas nõutut või lahendus/idee on unikaalne ja õige või lähenemine on eriti huvitav, isikupärane ning originaalne.

*B 80* – *89 „väga hea“*

Õpilase suuline vastus (esitus), kirjalik töö, praktiline tegevus või selle tulemus vastab täiel määral õppekava nõuetele, kuid selles on mõni väiksem ebatäpsus, puudus või antud kontekstis ebaoluline viga.

*C 70 – 79 „hea“*

Õpilase suuline vastus (esitus), kirjalik töö, praktiline tegevus või selle tulemus on üldiselt õppekava nõuetele vastav, kuid selles esineb väiksemaid puudusi ja vigu või ei ole töö täielik.

*D 60* – *69 „rahuldav“*

Õpilase suuline vastus (esitus), kirjalik töö, praktiline tegevus või selle tulemus on üldiselt õppekava nõuetele vastav, kuid selles esineb mõni tõsine puudus või viga ning praktilises rakendamises jääb mõningal määral puudu iseseisvusest. Õpilane vajab juhendamist ja suunamist.

*E 50* – *59 „piisav“*

Õpilase suuline vastus (esitus), kirjalik töö, praktiline tegevus või selle tulemus näitavad, et õpilane on omandanud õppekavas nõutavad põhiteadmised ja -oskused, kuid esineb tõsiseid puudusi ja vigu ning nende praktilisel rakendamisel, õpilane vajab pidevat juhendamist ja suunamist.

*F alla 50 „nõrk“*

Õpilase suuline vastus (esitus), kirjalik töö, praktiline tegevus või selle tulemus on vähesel määral või üldse mitte õppekava nõuetele vastav, selles esineb olulisi puudusi ja vigu. Õpilane ei suuda oma teadmisi rakendada.

### 4.3. Järelvastamise ja järeltööde hindamise korraldus gümnaasiumis.

1. Kui suulist vastust (esitust), kirjalikku või praktilist tööd, praktilist tegevust või selle tulemust on hinnatud hindega F (nõrk) või on hinne jäänud välja panemata, antakse õpilasele kokkuleppel õpetajaga 10 õppepäeva jooksul võimalus järelevastamiseks või järeltöö sooritamiseks. Järelevastamise ja järeltööde sooritamise aja ja vormi määrab aineõpetaja.
2. Tunnikontrolli järelvastamise otsustab aineõpetaja oma ainest lähtuvalt.
3. Järeltöid ei saa sooritada juhul, kui õpilane on töö toimumise ajal puudunud põhjuseta või on mõjuva põhjuseta loobunud töö tegemisest.
4. Kui õpilane on saanud hinde F (nõrk), saab järele vastata ja järeltööd teha üks kord õpetajaga kokkulepitud ajal, üldjuhul 10 õppepäeva jooksul hinde e-päevikusse kandmise ajast.
5. Kui hindamisel tuvastatakse kõrvalise abi kasutamine või mahakirjutamine õpilase poolt, hinnatakse vastavat suulist vastust (esitust), kirjalikku või praktilist tööd, praktilist tegevust või selle tulemust hindega F (nõrk). Järelevastamise võimaluse otsustab aineõpetaja.

### 4.4. Kokkuvõtva hindamise põhimõtted

1. Kokkuvõttev hinne on õppeaine kursuse- ja kooliastmehinne.
2. Gümnaasiumiastmes hinnatakse õpilase õpitulemusi vastavas õppeaines kokkuvõtvalt kursuse- ja kooliastmehindega. Kursusehinne pannakse välja kursuse jooksul saadud hinnete alusel. Kooliastmehinne pannakse välja õppeaine 10.–12. klassi kursusehinnete alusel.
3. Õpetaja peab arvestama kokkuvõtva hinde panekul järele vastatud õppeülesannete puhul saadud kõrgemat hinnet.
4. Õpilasele, kes on koolist pikemat aega puudunud ja ei ole kursuse lõpuks nõutavaid hinnatavaid ülesandeid täitnud, kokkuvõtvat kursusehinnet välja ei panda. Talle antakse võimalus need ülesanded täita õpetajaga kokkulepitud ajal õppeperioodi lõpuni. Õppeaine kursusehinne pannakse välja pärast nõutavate ülesannete täitmist.
5. 12. klassi õpilasele pannakse kooliastmehinne välja enne riigieksami toimumist. Õppeainetes, mida õpilane riigi - või koolieksamiks ei ole valinud, pannakse kooliastmehinded välja enne õppeperioodi lõppu.
6. Kui gümnaasiumiastme õpilasel on kursusehindeks F (nõrk), on õpilasel võimalus teha õppenõukogule põhjendatud kirjalik avaldus kursusehinde parandamiseks.
7. Otsuse taotluse rahuldamise või mitterahuldamise kohta teeb kooli õppenõukogu. Positiivseks hinnatud (B, C, D, E) kursusehinnet ei saa parandada.
8. Õppeainete kokkuvõtvad kursuse- ja kooliastmehinded kantakse e-päevikusse, kursuse- ja kooliastmehinded ka õpilasraamatusse.
9. Kui õpilane on puudunud põhjuseta gümnaasiumi kursuse tundidest 20 %, siis on ta kohustatud õpetaja nõudmisel kokkuvõtva kursuse lõpul sooritama individuaalse arvestuse.
10. Tähtajaks esitamata töö hinnatakse hindega F (nõrk).

## 4.5. Kujundav hindamine

1. Kujundava hindamise all mõistetakse õppe kestel toimuvat hindamist, mille käigus analüüsitakse õpilase teadmisi, oskusi, hoiakuid, väärtushinnanguid ning antakse tagasisidet õpilase seniste tulemuste ja vajakajäämiste kohta, innustatakse ja kavandatakse edasise õppimise eesmärgid. Kujundav hindamine keskendub eelkõige õpilase arengu võrdlemisele varasemate saavutustega.
2. Kujundavat hindamist rakendatakse Gümnaasiumiastme kõikides klassides ja õppeainetes.

## Õppeprotsess on organiseeritud viisil, kus õpilane kaasatakse nii enese kui ka kaaslase hindamisse, et arendada temas oskusi eesmärke seada, analüüsida ja tagasisidet anda.

## 4.6. Gümnaasiumi lõpetamise tingimused

1. Gümnaasiumi lõputunnistus antakse õpilasele:
2. kelle kooliastmehinded on vähemalt piisavad (A – E) ja valikkursuste puhul arvestatud (ARV);
3. kes on sooritanud eesti keele või eesti keel teise keelena, matemaatika ja võõrkeele riigieksamid;
4. kes on sooritanud vähemalt piisavale (A – E) tulemusele gümnaasiumi koolieksami;
5. kes on kaitsnud gümnaasiumi jooksul õpilasuurimuse või praktilise töö hindele A – E.

## 4.7. Koolieksami korraldus

1. Koolieksami korraldus on lahti kirjutatud **Kiviõli I Keskkooli gümnaasiumi koolilõpueksami eristuskirjas.**

##  4.8. Õpilasuurimuse või praktilise töö korraldus

1. Nõuded uurimis- või praktilisele tööle on esitatud dokumentides:
2. „Uurimistöö koostamise juhend Kiviõli I keskkoolis;
3. „Gümnaasiumi praktilise töö läbiviimise juhend Kiviõli I Keskkoolis“.

# 5. Õpilaste teavitamine ja nõustamine.

1. Õpilaste ja vanemate teavitamiseks on **koolil ametlikud infoallikad**[[5]](#footnote-5).
2. Gümnaasiumiõpilane suudab leida endale olulise informatsiooni kooli ametlikest infoallikatest.

# 6. Karjääriinfo ja -nõustamise korraldamine.

* 1. Karjääritemaatikat käsitletakse ainetundides, õppekäikudel, koostööprojektides.
	2. Õpilastele pakutakse karjääriteemalist nõustamist koostöös Ida-Viru Rajaleidja karjääriteenusega, ülikoolidega, kutsehariduskeskustega, ettevõtetega, programmidega “Tagasi kooli” ja “Noored kooli”.
	3. Õpilastele pakutakse valikkursusena karjääriplaneerimist.
	4. Õpilastel on võimalus osaleda teemakohastel üritustel: messil “Teeviit”, tudengivarjupäeval, töövarjupäeval jms.

# 7. Õpetajate koostöö ja töö planeerimise põhimõtted.

* 1. Igal kooli õpetajal on võimalik osaleda kooli arengut puudutavate teemade püstitamises, aruteludes ja otsuste langetamises.
1. Gümnaasiumis on gümnaasiumi osa ühtne õppetool, kuhu kuuluvad kõik gümnaasiumi õpetajad. Õppetooli juhib kolmeliikmeline esinduskogu, kuhu kuuluvad võõrkeelte, sotsiaalainete ja loodus-matemaatika valdkonna esindaja – igast ainevaldkonnast üks esindaja, kokku 3. Esinduskogu valitakse üheks aastaks, kaks aastat järjest üks õpetaja esinduskogusse kuuluda ei saa.
2. Gümnaasiumi õppetooli ja esinduskogu töökorralduse eest vastutab gümnaasiumi õppetool.

# 8. Rakendussätted

1. **Üleminek 6-pallilisele skaalale toimub järgnevalt:**
2. 2017/2018 õppeaasta – 10. klass;
3. 2018/2019 õppeaasta – 10. ja 11. klass;
4. 2019/2020 õppeaasta – 10., 11. ja 12. klass.
5. **Õpilaste hindamise, järgmisesse klassi üleviimise ning klassikursust kordama jätmise alused, tingimused ja kord Kiviõli I Keskkoolis kehtib**
6. 2017/2018 õppeaasta – 11. ja 12. klass;
7. 2018/2019 õppeaasta – 12. klass

# 9. Kooli õppekava uuendamise ja täiendamise kord.

1. Kiviõli I Keskkooli õppekava koostamise ja arendamise korralduse eest vastutab kooli direktor.
2. Muudatused kooli õppekavas esitatakse arvamuse avaldamiseks kooli **hoolekogule[[6]](#footnote-6), õpilasesindusele[[7]](#footnote-7) ja õppenõukogule.[[8]](#footnote-8)**
1. Kursus „Õppides loon ennast“ [↑](#footnote-ref-1)
2. Vt tunnijaotustabelit 2.5 [↑](#footnote-ref-2)
3. On kooli poolt valitud õpilasele kohustuslik kursus. [↑](#footnote-ref-3)
4. Nii riiklikus õppekavas kui ka kooli enda koostatud ja kooli ainekavas kirjeldatud kursused [↑](#footnote-ref-4)
5. Stuudium, kooli koduleht www.k1k.ee [↑](#footnote-ref-5)
6. Hoolekogu ülesanne on õpilaste on kooli õpilaste, pedagoogide, kooli pidaja, õpilaste vanemate, vilistlaste ja kooli toetavate organisatsioonide ühistegevus õppe ja kasvatuse suunamisel, planeerimisel ja jälgimisel ning õppeks ja kasvatuseks paremate tingimuste loomine. [↑](#footnote-ref-6)
7. Õpilasesindus on kooli õpilaste poolt valitud esindajate vabatahtlik ühendus. [↑](#footnote-ref-7)
8. **Õppenõukogu liikmeteks on kooli direktor, õppealajuhataja(d), õpetajad, tugispetsialistid ja teised direktori nimetatud isikud.**  [↑](#footnote-ref-8)